EkBass/fiwiki-20250220-pages-articles huggingface dataset:
Liminganlahti (kirja)

Liminganlahti – Lintuparatiisin kahdeksan vuodenaikaa on Liminganlahden Ystävien kymmenvuotisjuhlakirja, jonka se on julkaissut yhteistyössä Docendon kanssa vuonna 2017. Teos esittelee tunnetun lintulahden elämää lähes ympäri vuoden valokuvin ja suomen- ja englanninkielisin tekstein. Luontovalokuvaajat Mika Honkalinna, Jari Peltomäki ja Erkki Toppinen ovat ottaneet valokuvat, tekstin on kirjoittanut Ulla Matturi, ja sen on kääntänyt englanniksi Fran Weaver. Maisemakuvat on otettu samasta kohtaa eri vuodenaikoina.Luontoon.fi, viitattu 26.7.2017 Kirja julkistettiin Liminganlahden Lintukuvafestivaalilla. ==Arviot== Jan Södersved kiittää Linnut-lehden arviossaan suurta sivukokoa. Näin kuvat ovat edukseen. Hän antaa pisteitä tuoreen tuntuisista kuvista ja siitä että komeimmillaan kirja on "tosi näyttävä".Jan Södersved, Päivitetty lajilukemisto, Linnut nro 2/2017 s. 44 ==Lähteet== ==Aiheesta muualla== * Muuttolinnutkin värjöttelevät vielä viluisina Yle.fi, uutiset 19.4.2017 (Esittelee Liminganlahtea ja kirjaa) Luokka:Vuoden 2017 kirjat Luokka:Suomalaiset tietokirjat Luokka:Limingan luonto
K-ohjelma

K-ohjelma-nimeä on Suomen poliittisessa historiassa käytetty kahdessa eri yhteydessä. == Pääministeri Urho Kekkosen talouspoliittinen ohjelma 1953 == Pääministeri Urho Kekkonen esitti 27. toukokuuta 1953 K-ohjelmaksi kutsuttua talouspoliittista ohjelmaa, jolla oli tarkoitus ratkaista Korean sodan synnyttämän noususuhdanteen päättymisen teollisuudelle aiheuttamia kilpailukykyongelmia. Ohjelman mukaan lapsilisät olisi poistettu, työnantajille annettu verohelpotuksia ja toteutettu kymmenen prosentin palkanalennus kaikista palkkatuloista. Hallituksessa mukana olleet sosialidemokraatit eivät hyväksyneet ohjelmaa ja sen seurauksena Kekkosen III hallitus kaatui ja sen tilalle muodostettiin heinäkuussa 1953 porvarillisista puolueista muodostettu Kekkosen IV hallitus, joka oli vähemmistöhallitus.Iltalehti Suomi 100 : Suomen historian likaisin vaalitaistelu: Kekkosta lyötiin kovaa viinalla ja naisjuoruillaAntti Vuorenrinne : Nyt on paljon pelissä, Demokraatti.fi 18.4.2015 Kekkosen IV hallitus laati syksyllä 1953 valtiovarainministeri Juho Niukkasen mukaan Niukkas-budjetiksi kutsutun ehdotuksen valtion budjetiksi, jossa olisi K-ohjelman esitysten mukaisesti tuntuvasti supistettu sosiaalisia menoja lakisääteiset menot mukaan lukien. Kekkosen hallitus ilmoitti kuitenkin lokakuussa 1953 olevansa valmis luopumaan K-ohjelmasta. Kekkosen hallitus sai epäluottamuslauseen marraskuussa 1953 käsiteltäessä Aravan määrärahakysymystä ja sen tilalle tuli Tuomiojan virkamieshallitus.Alustukset ja esitykset Suomen Sosialidemokraatisen Nuorisoliiton 12 varsinaiselle edustajakokoukselle, sivu 6 == Puolustusvoimien perushankintasuunnitelma 1962 == Puolustusvoimien johdon vuonna 1962 laatimaa perushankintasuunnitelmaa sanottiin K-ohjelmaksi. Noottikriisin jälkivaiheissa laadittua ohjelmaa tutkittiin puolustusneuvoston ja hallituksen toimesta parin vuoden ajan mutta sitä ei lopulta lähdetty toteuttamaan. Syynä olivat valtion rahavaikeudet ja toisaalta myös ohjelman uskottavuuden puute - suuretkaan puolustusmenojen lisäykset eivät olisi merkittävästi lisänneet kykyä torjua ydinaseilla tuetun suurvalta-armeijan hyökkäystä. K-ohjelma olisi nostanut puolustusmenojen osuuden bruttokansantuotteesta 1,5 prosentista 3 prosenttiin painopisteen ollessa ilma- ja meripuolustuksessa. Suomi kylmässä sodassa - K-ohjelma Suomi kylmässä sodassa - Puolustusvoimien kehittämisohjelma 1962 == Lähteet == Luokka:Suomen politiikka 1950-luvulla Luokka:Suomen politiikka 1960-luvulla
Linnut – Lajiopas

Linnut – Lajiopas on lintuvalokuvaaja ja tietokirjailija Pertti Koskimiehen lintukäsikirja, joka uusittu laitos vuonna 2015 ilmestyneestä teoksesta Lintujen Suomi – Lajiopas. Kirjan on julkaissut vuonna readme.fi vuonna 2017. Kirja on maastokäyttöön soveltuva pehmeäkantinen opas.Koskimies, takakansiJan Södersved, Päivitetty lajilukemisto, Linnut nro 2/2017 s. 44 Teoksessa on yhteensä 230 lajia. Linnut on ryhmitelty kolmeen kertaan eri ryhmiin: koon, elintapojen ja elinympäristöjen mukaan. Uhanalaisuusluokitus on ajan tasalla, samoin useimpien kannan koko ja muuttoajat. ==Arviot== Jan Södersved kiittää Linnut-lehden arviossaan: "Kirjan vahvinta antia on selkeisiin kokonaisuuksiin jaoteltu teksti, josta kaivattu tieto on helppo löytää." Hän mainitsee myös, että kirjan anti lintujen elintavoista on poikkeuksellisen laaja. Koskimies on tehnyt kuvien päivitystä, ja yleensä onnistuneesti, mutta turhan pienikokoiset kuvat eivät ole avuksi määrityksessä, mistä Södersved antaa moitteita. ==Lähteet== Luokka:Vuoden 2017 kirjat Luokka:Suomalaiset biologian tietokirjat Luokka:kirjat linnuista
Karhuviina

Karhuviina oli Alkon vuosina 1933–1934 myymä väkevä 42-prosenttinen votka, jonka raaka-aineesta neljäsosa oli sulfiittispriitä, josta metanoli oli poistettu. Karhuviina tuli myyntiin elokuussa 1933, ja se lopetti käytännössä spriin salakuljetuksen Suomeen yhdessä tehostuneen maanteiden ja rannikoiden valvonnan kanssa. Karhuviina vedettiin pois myynnistä vuoden 1934 lopussa, kun spriin salakuljetus oli saatu hallintaan.Pekka T. Heikura : Kieltolaista veroaleen - Alkon vaiheikkaat vuosikymmenet, Kemia-Kemi Vol. 34 (2007), sivu 31 == Lähteet == Luokka:Suomalaiset viinamerkit
Braunschweig-Lüneburgin vaaliruhtinaskunta

Braunschweig-Lüneburgin vaaliruhtinaskunta (), epämuodollisesti Hannoverin vaaliruhtinaskunta (Kurfürstentum Hannover), perustettiin vuonna 1692 Pyhän saksalais-roomalaisen keisarikunnan yhdeksänneksi vaaliruhtinaskunnaksi. Sitä hallitsi Hannover-suku, joka oli Welf-suvun sivuhaara. Keisari Leopold I ylensi Hannoverin kaupungin ympäristössä sijainnutta Calenbergin ruhtinaskuntaa hallinneen herttua Ernst Augustin vaaliruhtinaaksi kiitokseksi tämän avusta yhdeksänvuotisessa sodassa. Nimitystä protestoitiin eikä se tullut virallisesti voimaan kuin vasta vuonna 1708 valtiopäivien hyväksyttyä sen. Braunschweig-Lüneburgin ensimmäinen vaaliruhtinas oli Ernst Augustin poika, Yrjö I Ludvig, josta tuli Ison-Britannian kuningas Yrjö I vuonna 1714, jolloin vaaliruhtinaskuntaa alettiin hallita personaaliunionissa Britannian kanssa. Vaaliruhtinaskunta sulautettiin Napoleonin Ranskan vasallivaltio Westfalenin kuningaskuntaan vuonna 1807, kunnes Wienin kongressi palautti Hannover-suvun vallan ja vaaliruhtinaskunnasta tuli Hannoverin kuningaskunta vuonna 1814. Personaaliunioni Britannian kanssa kesti vuoteen 1837. ==Vaaliruhtinaat== *Ernst August 1692–1698 *Yrjö I Ludvig 1698–1727 (vuodesta 1714 Ison-Britannian kuningas Yrjö I) *Yrjö II August 1727–1760 (Ison- Britannian kuningas Yrjö II) *Yrjö III Vilhelm Fredrik 1760–1807 (Ison- Britannian kuningas Yrjö III) ==Aiheesta muualla== Luokka:Saksan entiset valtiot ja valtiomuodostelmat Luokka:Pyhän saksalais-roomalaisen keisarikunnan vaaliruhtinaskunnat Luokka:Ala-Saksin historia
Bauer Turnaus

Bauer-turnaus on Imatralla elokuun alussa järjestettävä jääkiekkoturnaus. Turnausta on pelattu vuodesta 2015 lähtien, ensimmäisenä vuonna nimellä goSaimaa-turnaus, mutta seuraavana vuonna nimi muuttui. Turnauksen ottelut pelataan Imatra Spa Areenalla ja turnaus on suunnattu enimmäkseen kaakkois- ja itäsuomalaisille joukkueille. Turnaukseen ovat osallistuneet KooKoo, SaiPa ja JYP. Ensimmäinen ulkomaalaisjoukkue turnauksessa oli venäläinen Severstal Tšerepovets vuonna 2015. Muita aikaisempia turnauksessa esiintyneitä joukkueita ovat Pelicans ja KalPa. == Näin pelataan == Turnaukseen osallistuu neljä joukkuetta ja jokainen joukkue pelaa kaksi ottelua, peliaika on perinteinen ja sijoitukset lasketaan voittojen ja häviöiden mukaan. Mitalipelejä ei pelata. ==Tilastot== ===goSaimaa-turnaus 2015=== Joukkue HK Severstal JYP SaiPa KooKoo Otteluiden Tulokset * KooKoo - SaiPa 0–6 * HK Severstal - JYP 4–0 * SaiPa - HK Severstal 7–5 * JYP - KooKoo 6–0 ===Bauer- turnaus 2016=== Joukkue Pelicans KooKoo SaiPa JYP Otteluiden Tulokset * Pelicans - KooKoo 0–3 * SaiPa - JYP 1–3 * JYP - Pelicans 2–3 * KooKoo - SaiPa 3–4 (ja) ===Bauer-turnaus 2017=== Joukkue KooKoo KalPa JYP SaiPa Otteluiden Tulokset * KooKoo - JYP 2–4 * KalPa - SaiPa 1–3 * JYP - KalPa 2–3 * SaiPa - KooKoo 3–4 (ja) ===Bauer-turnaus 2018=== Joukkue KooKoo SaiPa Ketterä Jukurit Otteluiden Tulokset * KooKoo - Ketterä 4–1 * Jukurit - SaiPa 1–2 * Ketterä - Jukurit 0–3 * SaiPa - KooKoo 5–3 ===Bauer-turnaus 2019=== Joukkue SaiPa KooKoo JYP Ketterä Otteluiden Tulokset * KooKoo - JYP 1–3 * SaiPa - Ketterä 3–4 * JYP - SaiPa 3–5 * Ketterä - KooKoo 2–4 ===Bauer-games 2020=== Joukkue Jokerit KooKoo Ketterä Ässät Jukurit Otteluiden Tulokset * Ketterä - KooKoo 3–6 * Jokerit - Jukurit 2-1 * Ketterä - Jukurit 4-3vl * Jokerit - Ässät 3-4vl ===Bauer-games 2021=== Joukkue Jokerit Krefeld Pinguine SaiPa Ketterä Jukurit ===Bauer-games 2022=== Joukkue HIFK SaiPa Ketterä KalPa Kiekko-Espoo Otteluiden Tulokset * Ketterä - Kiekko-Espoo 4–0 * SaiPa - HIFK 4–0 * HIFK - KalPa 0–2 * Ketterä - SaiPa 2–3 ===Bauer-games 2023=== Joukkue Kiekko-Pojat SaPKo IPK Ketterä Lyhenteet *3p = Voitot varsinaisella peliajalla, kolme pistettä *2p = Voitot varsinaisen peliajan jälkeen (jatkoajalla tai rangaistulaukaus kilpailussa), kaksi pistettä *1p = Tappiot varsinaisen peliajan jälkeen (jatkoajalla tai rangaistulaukaus kilpailussa), yksi piste *0p = Tappiot varsinaisella peliajalla, ei pisteitä * Jos joukkueiden pistemäärä on vielä tasan, niin maalierolla ja päästetyillä maaleilla tilanne ratkaistaan. Luokka:Suomen jääkiekko Luokka:Imatran urheilutapahtumat Luokka:Jääkiekkokilpailut == Katso myös == * Vaasa Cup * Viking Cup (jääkiekko) * Pitsiturnaus
Zlatna ribka

Zlatna ribka () bulgarialaisen pop-folk -laulaja Kamelijan toine studioalbumi. Se julkaistiin vuonna 1999 levymerkillä Payner. == Kappaleet == # Nyama šega # Ti si # Nežna tišina # Kasno e # Sto na sto # Bulgarski maže # Angelska žena # Ljubovta e sladka # Prikazen son # Moite salzi # Luda to tebe # Čakam samo 5 minuti == Aiheesta muualla == * Discogs: Kamelija – Zlatna ribka Luokka:Kamelijan albumit Luokka:Vuoden 1999 albumit
Is This Love (albumi)

__NOTOC__ Is This Love bulgarialaisen pop-folk -laulaja Fikin ensimmäinen studioalbumi. Se julkaistiin vuonna 2016 levymerkillä Payner. == Kappaleet == === CD 1 === # Is This Love # Džale, Džale # Boom # Gore - Dolu # Vertoleta # Blokiran (feat. Azis) # Železen # Koi (mukana Galena) # Duša # Bulgaria === CD 2 === # Beše Obič # Stiga # Bože Prosti # Ti Si Mi Sarceto # S teb ili s nikoi (feat. Preslava) # Tuk Sam # S drug me Barkaš (feat. Galena) # Ludo Mlado # Ah Kade e moite libe # Zaidi, Zaidi / Ano Mori == Aiheesta muualla == * Ogan momiče discogs.com -sivustolla Luokka:Bulgarialaiset popalbumit Luokka:Bulgarialaiset folkalbumit Luokka:Vuoden 2016 esikoisalbumit
Rhodesian punta

Rhodesian punta () oli Etelä-Rhodesian valuuttana vuosina 1964–1965 ja Rhodesian valuuttana vuosina 1965–1970. Se jaettiin 20 šillinkiin. Rhodesian punta oli sidottu Englannin puntaan kiinteällä kurssilla ja myöhemmin Yhdysvaltain dollariin arvolla 1 Rhodesian punta = 2,8 Yhdysvaltain dollaria. ==Historia== Rhodesian punta esiteltiin Rhodesian ja Njassamaan liittovaltion hajotessa, kun Etelä-Rhodesia muutti nimensä yksinkertaisesti Rhodesiaksi. Rhodesian punta korvasi Rhodesian ja Njassamaan punnan. ==Setelit== Kuva Nimellisarvo Etupuoli Kääntöpuoli 10 shillings Elisabeth II Tupakanviljelys 1 pound Victorian putoukset 5 pounds Suur-Zimbabwen rauniot Luokka:Afrikan rahayksiköt Luokka:Historialliset rahayksiköt Luokka:Rhodesia
Anna Friel

Anna Friel (s. 12. heinäkuuta 1976 Rochdale, Suur-Manchester) on englantilainen näyttelijä. Frielin ensimmäinen huomiota saanut rooli oli 16-vuotiaana saippuasarjassa Brookside, jossa hänen suudelmansa toisen tytön kanssa herätti aikanaan suurta huomiota. Vuonna 2007 Friel esiintyi yhdessä päärooleista useita Emmy-palkintoja voittaneessa fantasiasarjassa Pushing Daisies. Hän sai roolistaan parhaan naispääosan Golden Globe -ehdokkuuden vuonna 2008. ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1998 Rakkauden tähden St. Ives Flora Gilchrist 1998 Talonvaltaajat The Tribe Lizzie 1998 Kolme naista sodassa ja rakkaudessa The Land Girls Prue 1999 Pulassa! Mad Cows Maddy 1999 Pörssipeluri Rogue Trader Lisa Leeson 1999 William Shakespearen Kesäyön unelma A Midsummer Night's Dream Hermia 2000 Puhtia peruukkiin! An Everlasting Piece Bronagh 2000 Sunset Strip Sunset Strip Tammy Franklin 2001 Sotamorsian The War Bride Lily 2001 Me Without You Me Without You Marina 2003 Aikamatka Timeline Lady Claire 2005 Goal! Goal! Roz Harmison 2005 Niagara Motel Niagara Motel Denise 2006 Irlannin poika Irish Jam Maureen Duffy 2007 Goal II: Living the Dream Goal II Roz Harmison 2008 Bathory Bathory Erzsébet Báthory 2009 Land of the Lost Land of the Lost Holly Cantrell 2010 London Boulevard London Boulevard Briony 2010 You Will Meet a Tall Dark Stranger You Will Meet a Tall Dark Stranger Iris 2020 Books of Blood Books of Blood Mary ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 1991 Coronation Street Coronation Street Belinda Johnson 2 jaksoa 1992 Emmerdale Emmerdale Poppy Bruce 4 jaksoa 1993–1995 Brookside Brookside Beth Jordache 15 jaksoa 1996 Kauhua kryptasta Tales from the Crypt Angelica / Leah 1 jakso 2007–2009 Pushing Daisies Pushing Daisies Charlotte "Chuck" Charles 22 jaksoa 2011 Neverland Neverland Elizabeth Bonny Televisioelokuva 2012 Pitkä matka vapauteen Public Enemies Paula Radnor Minisarja 2015 Odyssey American Odyssey Odelle Ballard 13 jaksoa 2015 Taistelu kuoleman vedestä Kampen om tungtvannet Julie Smith Minisarja 2016-2020 Marcella Marcella Marcella Backland 24 jaksoa 2017 The Girlfriend Experience The Girlfriend Experience Erica Myles 7 jaksoa 2017 Särkynyt enkeli Broken Christina Fitzsimmons 3 jaksoa 2019 Deep Water Deep Water Lisa 6 jaksoa 2021 The Box The Box Detective Sharon Pici 7 jaksoa ==Lähteet== ==Aiheesta muualla== * * Luokka:Englantilaiset näyttelijät Luokka:Vuonna 1976 syntyneet Luokka:Elävät henkilöt
Rhodesian dollari

Dollari (R$) oli Rhodesian valuuttana vuosina 1970–1980. Se jaettiin 100 centiin. ==Historia== Rhodesian dollari otettiin käyttöön 17. helmikuuta 1970, alle kuukausi sen jälkeen, kun Rhodesia oli julistautunut tasavallaksi. Valuutta korvasi Rhodesian punnan. Dollari oli Rhodesian valuuttana valtion loppuun asti, vuoteen 1980. Luokka:Afrikan rahayksiköt Luokka:Historialliset rahayksiköt Luokka:Rhodesia
Alaska-luokka

Alaska-luokka oli Yhdysvaltain laivaston kahden aluksen muodostama raskas risteilijäluokka. Aluksia suunniteltiin rakennettavaksi kuusi, joista kolmen rakentaminen aloitettiin ja kaksi valmistui. Alukset ehtivät osallistumaan taisteluihin Okinawalla maalis-heinäkuussa 1945, jossa ne olivat ilmasuojana ja pommittivat maakohteita. Alukset poistettiin käytöstä 1947 ja romutettiin 1960. == Suunnittelu == Suunnittelun taustana oli 1930-luvun lopun laivastosopimusten rikkomukset. Saksa rakensi niin kutsuttuja taskutaistelulaivoja,Whitley 1996 s. 276 kun taas Japanilla uskottiin olevan rakenteilla superristeilijöiden muodostama Chichibu-luokka.Military Review, s. 52 Yhdysvaltain sitoumukset Tyynellä valtamerellä ja Saksan alusten aiheuttama uhka Atlantilla aiheuttivat huolta Yhdysvaltain laivaston johdossa. Siten kiinnostus risteijän torjunta-aluksista lisääntyi jo niinkin varhain kuin vuonna 1938. Aluksi suunniteltiin aluksia, joiden aseistuksena oli 12 tuuman tykit. Huolimatta käydyistä keskusteluista aluksia ei tilattu ennen kuin Yhdysvallat liittyi sotaan. Suunnitelmia oli tehty vuoden 1939 loppuun mennessä kolme, joista yksi oli 12 tuuman tykein varustettu alustyyppi ja kahdesta muusta kehittyivät Baltimore- ja Cleveland-luokan alukset. Yhdysvaltain liittyessä sotaan havainnot lisäsivät alusten tehtäväksi lentotukialusosastojen suojaamisen. Alusten suunnittelutyö saatiin päätökseen kesällä 1941. Suunnitelman mukaan alusten standardiuppouma olisi 27 000 tonnia ja sen aseistuksena olisi yhdeksän 12 tuuman tykkiä. Alusten nopeus olisi 33,4 solmua. Alusten suojana olisi 9,5 tuuman vesirajaan asennettu panssarivyö, joka kaartaisi 10 astetta reunoiltaan. Vyö suojaisi sekä konehuoneita että ammusvarastoja taaten suojan 12 tuuman tykin osumilta, jotka olisi ammuttu yli 23 500 jaardin päästä kohtisuoraan kylkeä vasten.Whitley 1996 s. 277 Alusten koeajot olivat pettymys. Ne kykenivät ainoastaan 32,71 solmuun uppouman ollessa 33 148 tonnia ja koneiston tuottaessa 154 846 hevosvoimaa. == Alukset == Alaska-luokan risteilijät Nimi Telakka Kölinlasku Vesille Valmis Kohtalo USS Alaska New York Shipbuilding 17. joulukuuta 1941 15. elokuuta 1943 17. kesäkuuta 1944 poistettu alusluettelosta 1. kesäkuuta 1960 USS Guam New York Shipbuilding 2. helmikuuta 1942 12. marraskuuta 1943 17. syyskuuta 1944 poistettu alusluettelosta 1. kesäkuuta 1960 USS Hawaii New York Shipbuilding 20. joulukuuta 1943 3. marraskuuta 1945 poistettu alusluettelosta 9. kesäkuuta 1958 USS Philippines New York Shipbuilding tilaus peruutettu 24. kesäkuuta 1943 USS Puerto Rico New York Shipbuilding tilaus peruutettu 24. kesäkuuta 1943 USS Samoa New York Shipbuilding tilaus peruutettu 24. kesäkuuta 1943 == Lähteet == * * Military Review, 1945 === Viitteet === *
Rise, O Voices of Rhodesia

Rise, O Voices of Rhodesia (tai Voices of Rhodesia) oli tunnustamattoman valtion Rhodesian kansallislaulu vuodesta 1974 vuoteen 1979. Laulun sävelenä oli Ludwig van Beethovenin Oodi ilolle, josta tuli myöhemmin Euroopan neuvoston nimissä virallisesti Euroopan hymni. == Sanat == Rise, O voices of Rhodesia, God may we Thy bounty share. Give us strength to face all danger, And where challenge is, to dare. Guide us, Lord, to wise decision, Ever of Thy grace aware, Oh, let our hearts beat bravely always For this land within Thy care. Rise, O voices of Rhodesia, Bringing her your proud acclaim, Grandly echoing through the mountains, Rolling o’er the far flung plain. Roaring in the mighty rivers, Joining in one grand refrain, Ascending to the sunlit heavens, Telling of her honoured name. == Aiheesta muualla == Luokka:Afrikkalainen musiikki Luokka:Historialliset kansallislaulut
Sord M5

Sord M5 on Sord Computer Corporationin valmistama kotitietokone, joka julkaistiin lokakuussa vuonna 1982. Tietokone oli yrityksen tunnetuimpia malleja. Tietokone julkaistiin Britanniassa aikana, jolloin markkinoilla oli jo paljon muiden valmistajien tietokoneita. Tietokonetta on myyty myös nimellä CGL M5. Tietokoneelle julkaistiin myös seuraajat M5 Pro ja M5 Jr. == Tekniset tiedot == * Suoritin: Zilog Z80 * Äänipiiri: SN76489A * RAM: 20KB (josta 16KB VRAM) * ROM: 8KB * Värit: 16 * Resoluutio: 256 x 192 * Äänet: 6 oktaavia == Lähteet == == Aiheesta muualla == * centre for computing history Luokka:Mikrotietokoneet Luokka:Vuoden 1982 tietokoneet
Des Moines -luokka

Des Moines -luokka oli Yhdysvaltain laivaston neljän raskaan ristelijän luokka, jonka alukset otettiin käyttöön 1948-1949\. Alukset olivat viimeiset Yhdysvaltain vain tykein aseistetut ristelijät. == Suunnittelu == Des Moines -luokan alusten pääaseena oli uusi automaattilataajalla varustettu 8"/55 Mk16 -tykki, jonka suunniteltu tulinopeus oli seitsemän laukausta minuutissa. Tykit asennettiin kolmeen kolmitykkiseen torniin, joiden kunkin massa oli 451 tonnia. Tykkien maksimi ampumaetäisyys oli 30 050 jaardia 41 asteen korotuskulmalla. Aluksissa oli apuaseina kaksitoista aiemmissakin alusluokissa olleita 5"/38 -tykkejä (127 mm) kaksiputkisissa torneissa, mutta niihin oli kytketty neljä tulenjohtolaitetta. Alkuperäisen suunnitelman mukaan aluksille piti asentaa kaksitoista neliputkista 40 millimetrin Boforsia ja 20 kappaletta 20 millimetrin ilmatorjuntatykkiä. Mutta alusten valmistumisaikaan oli selvinnyt, että 40 millimetrin tykillä oli haasteita kamikazejen torjunnassa ja 20 millimetrin tykit täysin tehottomia. Ilmatorjunta-aseistukseksi päätettiin siten asentaa kunkin Boforsin tilalle kaksiputkinen 3″/50 (76 mm) -tykki.Whitley 1996 s. 275-276 == Alukset == Aluksia oli tarkoitus alun perin rakentaa kaksitoista, joista neljän rakennustyö aloitettiin. Näistä yksi peruutettiin puolivalmiina.Whitley, M. J. s. 276 Des Moines -luokan risteilijätWhitley, M. J. s. 274 Nimi Telakka Kölinlasku Vesille Valmis Kohtalo USS Des Moines Bethlehem, Quincy 28. toukokuuta 1945 27. syyskuuta 1946 18. marraskuuta 1948 alusluettelosta 1. heinäkuuta 1991 USS Salem Bethlehem, Quincy 4. heinäkuuta 1945 27. maaliskuuta 1947 14. toukokuuta 1949 alusluettelosta 1. heinäkuuta 1991 USS Dallas Bethlehem, Quincy 15. lokakuuta 1945 ei ei tilaus peruutettu 6. kesäkuuta 1946 USS Newport News Newport News 1. lokakuuta 1945 6. maaliskuuta 1948 29. tammikuuta 1949 alusluettelosta 31. heinäkuuta 1978 == Lähteet == * * === Viitteet === *
Emil Luukkonen (lääkintäkenraalimajuri)

Anders Emil Luukkonen (9. kesäkuuta 1875 Heinävesi – 27. toukokuuta 1932 Helsinki) oli suomalainen lääkintäkenraalimajuri ja sotaväen ylilääkäri.Ylioppilasmatrikkeli 1853–1899Wikiaineisto : Kuka kukin oli 1961 Luukkosen vanhemmat olivat sahanhoitaja Johan Luukkonen ja Henriikka Riipinen. Hän pääsi ylioppilaaksi Kuopion lyseosta 1893 ja valmistui lääketieteen kandidaatiksi 1900 sekä lääketieteen lisensiaatiksi 1905. Luukkonen toimi Käkisalmen kaupunginlääkärinä sekä kunnallissairaalan ja synnytyslaitoksen lääkärinä 1905–1919 ja Käkisalmen kylpylaitoksen lääkärinä 1905–1917. Suomen sisällissodan aikana hän oli Käkisalmen kenttäsairaalan lääkärinä ja sodan jälkeen Viipurin rykmentin lääkärinä 1919–1920. Hän oli puolustusministeriön lääkintäosaston päällikkönä 1921–1926 ja armeijan apulaisylilääkärinä 1921–1925. Luukkonen oli sotaväen ylilääkäri 1926–1930. Luukkosesta tuli lääkintämajuri 1918, lääkintäeverstiluutnantti 1922, lääkintäeversti 1926 ja lääkintäkenraalimajuri 1929. Luukkonen oli Käkisalmen kaupunginvaltuuston jäsenenä 1906–1917 ja 1919 sekä valtuuston varapuheenjohtajana 1907–1913 ja puheenjohtajana 1914–1916. Luukkonen oli naimisissa vuodesta 1905 Bertha Vilhelmina Carlsonin kanssa. Heidän tyttärensä Marjatta Luukkonen (1909–1978) oli naimisissa vuodesta 1931 kirjailija Mika Waltarin kanssa.SKS Biografiakeskus Kansallisbiografia : Waltari, Mika == Teoksia == * Koulujen terveydenhoidosta. Kansanvalistusseuran Käkisalmen haaraosaston kirjasia n:o 2. Käkisalmi 1909 * Taistelukaasut. Suomen sotilas, Helsinki 1925 == Suomennoksia == * Erwin Liek : Lääkäri ja hänen kutsumuksensa ; mukaillen suom. seitsemännestä painoksesta Emil Luukkonen. WSOY 1937 == Lähteet == Luokka:Suomalaiset lääkärit Luokka:Suomalaiset kenraalit Luokka:Suomen sisällissodan valkoiset Luokka:Vuonna 1875 syntyneet Luokka:Vuonna 1932 kuolleet
Helen Volk

Helen Volk (s. 29. maaliskuuta 1954) on zimbabwelainen kilpauransa päättänyt maahockeypelaaja ja olympiavoittaja. Volk pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kahdessa ottelussa.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Helen Volk Bio, Stats, and Results Olympics at Sports- Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1954 syntyneet Luokka:Elävät henkilöt
Gambia (Commonwealth realm)

Gambian Commonwealth realm oli nykyisen Gambian tasavallan edeltäjä ja itsenäinen valtio, joka oli olemassa vuosien 1965 ja 1970 välillä. == Hallinto == Kun Britannian valta Gambiassa loppui vuonna 1965, myönnettiin valtiolle itsenäisyys Commonwealth realmina. Yhdistyneen kuningaskunnan monarkki, kuningatar Elisabet II, pysyi Gambian valtionpäämiehenä. Valtionpäämiestä maassa edusti Gambian kenraalikuvernööri. Gambian ollessa Commonwealth realmina kaksi kenraalikuvernööriä edusti kuningatar Elisabetia: # John Warburton Paul (18. helmikuuta 1965 – 9. helmikuuta 1966) # Farimang Mamadi Singateh (9. helmikuuta 1966 – 24. huhtikuuta 1970) == Commonwealth realmista Gambian tasavallaksi == Dawda Jawarasta, joka oli toiminut Gambian pääministerinä sekä hallituksen päämiehenä vuodesta 1965, tuli monarkian lakkauttamisen jälkeen Gambian ensimmäinen presidentti vuonna 1970. == Lähteet == Luokka:Afrikan entiset monarkiat Luokka:Entiset Commonwealth realm -valtiot Luokka:Gambian historia
Ann Grant

Ann-Mary Gwynne Grant (o.s. Fletcher, s. 6. toukokuuta 1955 Salisbury, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja. Grant pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi joukkueen kapteenina jokaisessa viidessä ottelussa.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Ann Grant Bio, Stats, and Results Olympics at Sports- Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1955 syntyneet Luokka:Elävät henkilöt
DBASE

dBASE (myös tyyliteltynä dBase) on Ashton-Tate-yrityksen varhainen tietokantaohjelmisto, joka on julkaistu vuonna 1980 CP/M-alustalle. Ohjelmisto siirrettiin IBM PC:lle vuonna 1982 pian tietokoneen julkaisun jälkeen. Ohjelmistoon kuuluivat tietokantamoottori, kyselyjärjestelmä, lomakejärjestelmä ja oma ohjelmointikielensä. Tietokannan alkuperäisen version Vulcan kirjoitti C. Wayne Ratliff. Alkuperäisen nimen sanotaan olleen kunnianosoitus Star Trekin Mr. Spockin vulcanuslaiselle valokuvamuistille. Ratliff myi yhtiönsä vuonna 1981 Ashton-Tatelle, jonka teknologiajohtajaksi hän siirtyi. Tuotteen nimeksi vaihdettiin dBASE II. Ratliff johti vielä dBASE III:n kehitystä. Ashton-Tatesta tuli kuudenneksi suurin ohjelmistojen tekijä mikrotietokoneille vuonna 1983 ja kolmanneksi suurin ennen kuin firma romahti 1980-luvun lopussa dBasen päivityksen heikkoon laatuun. Vielä Borlandin ostaessa Ashton-Taten vuonna 1991 dBasella oli noin kolme miljoonaa yrityskäyttäjää, joka vastasi kolmannesta maailman markkinoista ja yhtiöllä oli 1 600 työntekijää. == Lähteet == Luokka:Tietokantojen hallintajärjestelmät
Gillian Cowley

Gillian ”Gill” Cowley (s. 8. heinäkuuta 1955 Kitwe, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja. Cowley pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa ja teki yhden maalin Itävaltaa vastaan.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Gill Cowley Bio, Stats, and Results Olympics at Sports-Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1955 syntyneet Luokka:Elävät henkilöt
Susan Huggett

Susan ”Sue” Huggett (s. 29. kesäkuuta 1954 Bulawayo, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja. Huggett pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi neljässä ottelussa.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Sue Huggett Bio, Stats, and Results Olympics at Sports- Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1954 syntyneet Luokka:Elävät henkilöt
Brenda Phillips

Brenda Joan Phillips (s. 18. tammikuuta 1958) on zimbabwelainen kilpauransa päättänyt maahockeypelaaja ja olympiavoittaja. Phillips pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kahdessa ottelussa.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Brenda Phillips Bio, Stats, and Results Olympics at Sports- Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1958 syntyneet Luokka:Elävät henkilöt
Christine Prinsloo

Christine Seraphine ”Chris” Prinsloo (s. 3. toukokuuta 1952 Oldeani, Tanganjikan huoltohallintoalue) on zimbabwelainen kilpauransa päättänyt maahockeypelaaja ja olympiavoittaja. Prinsloo pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Chris Prinsloo Bio, Stats, and Results Olympics at Sports- Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1952 syntyneet Luokka:Elävät henkilöt
Standard Template Library

Standardimallikirjasto (, STL) on osa C++:n standardikirjastoa. STL sisältää yleisiä ohjelmoijien tarvitsemia säiliöitä (containers), algoritmeja, funktioita ja iteraattoreita (ks. iterointi). Toteutus seuraa usein kääntäjän mukana, mutta myös riippumattomia toteutuksia on olemassa. STL toteuttaa toiminnot C++:n template-mallien avulla. == Kirjaston toiminnot == Seuraavassa listaa eräistä usein käytetyistä: * säiliötyyppejä ** list ** map ** set ** vector * merkkijonot (merkkijonosäiliöitä ja käsittelytoimintoja) ** string ** wstring * algoritmit ** sort ** merge ** min ** max * functor (funktioiden ja metodien ylikirjoittamiseen) == Lähteet == * Luokka:C++
B (ohjelmointikieli)

B on aluksi Ken Thompsonin ja myöhemmin Dennis Ritchien kehittämä BCPL-kieleen perustuva järjestelmäohjelmointikieli. Kieli on kehitetty Bell Labsissa noin vuonna 1969 PDP-7:lle. Kielellä oli osuus C-kielen suorana edeltäjänä ja Unix- käyttöjärjestelmän kehityksessä. Kieli on käännettävä kieli ilman tyyppijärjestelmää. Kielessä on jo useita C-kieleen päätyneitä konsepteja ja ominaisuuksia kuten lvalue ja rvalue (nk. oikea ja vasen arvo), aaltosulkujen käyttö ohjelmalohkoissa ja unary toiminnot. == Esimerkki == Esimerkki B-kielen ohjelmasta: main( ) { auto a, b, c, sum; a = 1; b = 2; c = 3; sum = a+b+c; putnumb(sum); } == Lähteet == == Aiheesta muualla == * Users' Reference to B (PDF) Luokka:Ohjelmointikielet Luokka:Bell Labs
Ville Kämäräinen

Heikki Ville (Vilho Heikki, V. H.) Kämäräinen (7. maaliskuuta 1887 Kiuruvesi – 5. heinäkuuta 1959 Kiuruvesi) oli suomalainen poliitikko. Kämäräinen toimi SDP:n kansanedustajana vuosina 1939–1945 edustaen Kuopion läänin läntistä vaalipiiriä. Kämäräinen toimi myös Kiuruveden kunnanvaltuuston jäsenenä. Politiikan ulkopuolella Kämäräinen oli renkinä ja rakennustöissä 1897–1909, hiilikaivostyömiehenä Yhdysvalloissa 1909–1911, puusepänliikkeen harjoittajana 1911–1924 sekä pienviljelijänä Kiuruvedellä vuodesta 1925. Kämäräisen vanhemmat olivat torppari Antti Kämäräinen ja Akviliina Hoffren. Kämäräisen puoliso vuodesta 1911 oli Anna Keränen. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kiuruveden kaupunginvaltuutetut Luokka:Pohjois-Savon vaalipiiri Luokka:Vuonna 1887 syntyneet Luokka:Vuonna 1959 kuolleet
Rationaalit (temperamentti)

Rationaalinen temperamentti on yksi neljästä David Keirseyn määrittelemästä näennäistieteellisestä temperamenttityypistä. Se korreloi Myers–Briggsin tyyppi-indikaattorissa kirjainten NT (intuitiivinen–ajatteleva) kanssa ja koostuu seuraavista roolivarianteista (lueteltu niitä vastaavien MBTI- kirjainyhdistelmien kanssa): INTP, ENTP, INTJ ja ENTJ. Keirseyn opin mukaan temperamentti on vain 10 prosentilla väestöstä, joten se on pienin temperamenttiryhmä. Rationaalinen temperamentti on tietoa etsivä temperametti, ja rationaalit luottavat eniten logiikkaan. Rationaalit nojaavat ensisijaisesti objektiivisiin havaintoihin ja faktuaaliseen analyysiin, eikä tunteilla ole sijaa rationaalin ajatuksenkulussa. Rationaalit kiinnostuvat systeemeistä. Ne voivat olla niin esimerkiksi luonnontieteellisiä, teknillisiä, biologisia, psykologisia kuin yhteiskunnallisiakin systeemejä. Rationaalit näkevät maailman pragmaattisesti, eivätkä arvosta sosiaalisia normeja ja sentimentaalisuutta. Monet rationaalit ovat moraalirelativisteja eivätkä näe absoluuttisen hyvän ja pahan olemassaoloa. Rationaalien itsekunnioitus perustuu heidän riippumattomuuteensa ja itseluottamus loogisen päättelyn toimivuuteen. Romanttisissa parisuhteissa rationaalit haluavat mielenystävän, jonka kanssa he voivat keskustella kiinnostaviksi kokemistaan aiheista, jotka tyypillisesti ovat teoreettisia ja abstrakteja. Vanhempina rationaalit arvostavat eniten lasta, joka osaa ajatella omilla aivoillaan. Stressaantuneina rationaalit saattavat työntää syrjään ja rationalisoida tunteitaan niiden käsittelyn sijaan. Alhaisen tunnollisuuden rationaaleilla (INTP ja ENTP) idean toteutus on stressaavaa ja hyväkin idea saattaa siksi jäädä kokonaan toteuttamatta. Korkean tunnollisuuden rationaaleilla (INTJ ja ENTJ) aiheutuu stressiä pitkän aikavälin suunnitelmien suistumisesta raiteiltaan. == Muut temperamentit == * Idealistit * Käsityöläiset * Vartijat == Lähteet == * Luokka:Persoonallisuustyypit
Toivo Salakivi

Toivo Albin Salakivi (12. heinäkuuta 1887 Pudasjärvi – 9. helmikuuta 1965 Rovaniemi) oli suomalainen poliitikko. Salakivi toimi Maalaisliiton kansanedustajana muutaman kuukauden ajan vuonna 1945 edustaen Lapin läänin vaalipiiriä. Hän nousi eduskuntaan Uuno Hannulan tilalle. Salakivi toimi myös Kittilän kunnanvaltuuston puheenjohtajana. Salakivi oli koulutukseltaan agrologi ja hän toimi politiikan ulkopuolella Lapin maatalousseuran toiminnanjohtajana ja maatalouskonsulenttina 1919–1957, asutustoiminnanjohtajana 1940–1945 sekä Backaksen tilan kirjanpitäjänä ja apulaistilanhoitajana Helsingin maalaiskunnassa 1915–1919. Salakiven vanhemmat olivat maanviljelijä ja poliisi Aukusti Albin Stenius ja Leena Hyttinen. Salakiven puoliso vuodesta 1919 oli Ellen Karoliina Virtanen. == Lähteet == Luokka:Kansanedustajat Luokka:Suomen Keskustan poliitikot Luokka:Kittilän kunnanvaltuutetut Luokka:Lapin vaalipiiri Luokka:Vuonna 1887 syntyneet Luokka:Vuonna 1965 kuolleet
Tunnollisuus

Tunnollisuus on yksi viiden suuren persoonallisuuspiirteen teorian persoonallisuuspiirteistä yhdessä ekstroversion, neuroottisuuden, avoimuuden uusille kokemuksille ja sovinnollisuuden kanssa. MBTI:ssä se korreloi vahvasti kirjaimen J kanssa. Tunnollisuus implikoi aikaansaannosten tavoittelua, huolellisuutta ja velvoitteiden vakavasti ottamista. Tunnollisten ihmisten aivoissa pihtipoimun etualue (anterior cingulate cortex, ACC) on keskimääräistä paremmin kehittynyt. Tunnolliset ovat tavallista harkitsevampia, kurinalaisempia ja järjestelmällisempiä. Heillä on myös keskimääräistä parempi organisointikyky, minkä vuoksi heille ei tuota vaikeuksia esimerkiksi ylläpitää kodin järjestystä. Tunnolliset ihmiset elävät selvästi muita pidempään, ja heillä on muita pienempi riski sairastua diabeteksen tai sydän- ja verisuonitautien kaltaisiin kroonisiin sairauksiin. Tunnolliset ovat myös keskimääräistä onnellisempia ja saavat tavallista korkeampaa palkkaa, mutta he ovat onnettomampia työttömiksi joutuessaan.Hirsh, J.B., DeYoung, C.G., Xu, X., & Peterson, J.B. (2010). Compassionate liberals and polite conservatives. Personality and Social Psychology Bulletin, 655–664. Henkilöille, joilla on alhainen tunnollisuus, on ominaista, että tehtävien aloittaminen on vaikeaa myös silloin kun ihminen on halukas tarttumaan toimeen. Tunnollisuuden paikka yhtenä viidestä persoonallisuuden piirteestä on todistettu leksikaalisin tutkimuksin. Niissä on havaittu tunnollisuuden lisäksi neljä muuta persoonallisuuden piirrettä, jotka eivät korreloi keskenään, kun taas muut persoonallisuuden erilaisia piirteitä kuvaavat adjektiivit korreloivat jonkin persoonallisuuspiirteen kanssa. Esimerkiksi leksikaalisissa tutkimuksissa on havaittu selvä korrelaatio sellaisten kuvausten kuten hard-working, reliable ja persevering välillä. Myös lauseet kuten "henkilö unohtaa usein palauttaa esineet takaisin paikoilleen" korreloivat leksikologisten tutkimusten sanojen kanssa. == Lähteet == Luokka:Persoonallisuuspsykologia
Ilmari Tossavainen

Johannes Ilmari Tossavainen (25. heinäkuuta 1887 Keitele – 26. tammikuuta 1978 Oulu) oli suomalainen poliitikko, joka toimi SDP:n kansanedustajana vuosina 1914–1917. Myöhemmin hän työskenteli useiden osuuskauppojen hoitajana eri puolilla Suomea. == Elämä == Keiteleen Saunamäellä syntyneen Tossavaisen vanhemmat olivat vuokraviljelijä Matti Tossavainen ja Hedvig Savolainen. Tossavainen viljeli omaa vuokratilaansa Tossavanlahden kylässä ja liittyi paikalliseen työväenyhdistykseen vuonna 1908. Vuosina 1917–1918 hän toimi myös Keiteleen Osuuskaupan myymälänhoitajana. Tossavainen vangittiin sisällissodan jälkeen kesäkuussa 1918, vaikkei hän osallistunut punaisten toimintaan. Heinäkuussa Tossavainen vapautettiin Kuopion vankileiriltä ja syyskuussa Valtiorikosoikeus tuomitsi hänet 3 vuoden kuritushuonerangaistukseen avunannosta valtiopetokseen. Perusteena oli Tossavaisen toiminta marraskuun 1917 yleislakon aikana, jolloin hänen kerrottiin muun muassa pitäneen kiihotuspuheita, ja lisäksi Tossavainen oli sisällissodan alkaessa kieltäytynyt luovuttamasta aseitaan suojeluskunnalle. Tuomio muutettiin ehdolliseksi jo parin viikon kuluttua. Vuosina 1918–1928 Tossavainen toimi osuuskaupan hoitajana Maaningalla, Leppävirralla, Viitasaarella ja Kannonkoskella. Vuosina 1928–1930 hän oli vakuutustarkastajana Kuopiossa, 1930–1931 Osuusliike Suojan päämyymälän johtajana Raumalla, 1931–1932 vakuutustarkastajana Värtsilässä, 1932–1940 työväen osuuskaupan myymälänhoitajana Soanlahdella, 1941–1942 Kiuruveden Työväen Osuuskaupan sivumyymälän hoitajana Pyhäjärvellä, 1942–1943 Raja-Karjalan Osuusliikkeen myymälänhoitajana Harlussa, 1943–1947 Kiuruveden Työväen Osuuskaupan myymälänhoitajana Kiuruvedellä ja 1947–1956 Osuusliike Sisä-Karjalan myymälänhoitajana Tohmajärvellä. Tossavainen kuului myös Soanlahden kunnanvaltuustoon ja välirauhan aikana hän oli Vöyrissä toimineen Soanlahden kunnan hoitokunnan puheenjohtaja. == Perhe == Tossavaisen ensimmäinen puoliso oli Ida Maria Niskanen (1886−1910), jonka kanssa hän avioitui 1906. Ida Tossavainen kuoli keuhkotautiin 23-vuotiaana. Pariskunnalla oli kaksi lasta. Vuonna 1917 Tossavainen solmi avioliiton Anna Juvosen kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Soanlahden kunnanvaltuutetut Luokka:Pohjois-Savon vaalipiiri Luokka:Suomen sisällissodan punaiset Luokka:Vuonna 1887 syntyneet Luokka:Vuonna 1978 kuolleet
Garda (täsmennyssivu)

Garda tarkoittaa muun muassa seuraavaa: * Garda, kunta Italiassa * Gardajärvi, järvi Italiassa * Garda-viini, Gardajärven seudulla tuotettava viinityyppi.
Brenzone sul Garda

Brenzone sul Garda on kunta Veronan maakunnassa Veneton alueella Pohjois- Italiassa. Kunnassa on runsaat 2 000 asukasta, ja se sijaitsee Gardajärven itärannalla. Kunta elää suurelta osin matkailusta. == Lähteet == == Aiheesta muualla == Luokka:Veronan maakunnan kunnat
Anime buie

Anime buie (”Synkkiä sieluja”) on vuonna 1916 valmistunut italialainen mykkäelokuva. Emilio Ghionen ohjaaman seikkailuelokuvan pääosissa ovat Ghione ja mykkäelokuvan diiva Hesperia. ==Juoni== Kun Za la Mort vapautuu vankilasta, häntä odottaa kaksi naista: tyttöystävä Zerlina eli Za la Vie ja tanssijatar Casque d’Or. Naisten välisessä puukkotappussa jälkimmäinen tappaa edellisen. Vuosien kuluttua Casque d’Or on kuuluisa sirkustaiteilija Hesperia, jota amerikkalaiset miljardöörit piirittävät. Hän tapaa rikollisella urallaan pankkiiri Gil Negroksi edenneen Za la Mortin, mutta ei edes tunnista entistä rakastettuaan. Poliisi pidättää Za la Mortin, joka pakenee vankilasta ja pelastaa Casque d’Orin palavasta sirkuksesta. Pariskunta vetäytyy viettämään idyllistä elämää Villissä lännessä. ==Näyttelijät== ==Tuotanto ja vastaanotto== Roomalaisen Tiber Filmin tuottama elokuva kuuluu Emilio Ghionen luoman herrasmiesvaras Za la Mortin seikkailuista kertovaan sarjaan. Sen päätähti on kuitenkin italialaisen mykkäelokuvan diivoihin kuulunut Hesperia. Samankaltainen rikos- ja diivalelokuvan sekoitus oli Ghionen Francesca Bertinin kanssa tekemä Nelly la gigolette vuodelta 1915. Juoniaineksia on lainattu ranskalaisesta Zigomar-elokuvasta Zigomar, la peau d’aiguille (1913). Anime Buie mainitaan yhtenä suosituimmista Za la Mort -elokuvista. Aikalaiskriitikko kiitti sen näyttelijätyöskentelyä, lavastusta ja kuvausta, mutta kiinnitti huomiota liian nopeasti etenevän juonen järjenvastaisuuteen. Nykykatsojalle elokuva on lähinnä harvinainen tilaisuus tutustua Hesperian diivahahmoon. Elokuvasta on säilynyt espanjankielisillä väliteksteillä varustettu huonokuntoinen mustavalkokopio, joka on nähtävissä Italian kansallisen elokuvamuseon Vimeo-sivustolla. Alkuperäisestä 1455 metrin pituudesta on jäljellä 1142 metriä. ==Lähteet== ==Aiheesta muualla== * Luokka:Italialaiset seikkailuelokuvat Luokka:Italialaiset mykkäelokuvat Luokka:Vuoden 1916 italialaiset elokuvat
Aprilia RSV4

Aprilia RSV4 on Aprilian valmistama urheilullinen moottoripyörämalli ja merkin lippulaivamalli. Se esiteltiin 22. helmikuuta 2008 kansainvälisellä Piaggio yhtiön näyttelyssä Milanossa.Aprilia Unveils RSV4 Race Machine motorcycle- usa.com 28.2.2008 RSV4 on RSV1000R mallin seuraaja. RSV4 käyttää 65 asteen 999.6 kuutioista V4-moottoria, joka on Aprilian ensimmäinen tuottama nelisylinterinen moottori. Tehtaan mukaan pyörän moottori rakennettiin yksinomaan Superbike luokkaa varten ja moottori tuottaa kilpailusäädöillä yli 200 hevosvoimaa. Pyörästä on kaksi mallia RSV4 Factory ja RSV4 R. 2016 julkaistiin kaksi uutta versiota RSV4 RR ja rajallinen määrä RSV4 RF versiota. Uudet versiot päivitettiin hyväksikäyttäen Superbiken uusia sääntömuutoksia. Malleihin saatiin lisää tehoa, kevyempi paino, paranneltu ohjattavuus ja elektroniikka. ==Moottoriurheilussa== Max Biaggi ajoi RSV4:lla Superbiken maailmanmestaruussarjan mestariksi 2010 ja 2012. ==Lähteet== RSV4 Luokka:2000-vuosikymmenen moottoripyörät
Timo-Juhani Kyllönen

Timo-Juhani Kyllönen (s. 1. joulukuuta 1955) on suomalainen säveltäjä, muusikko ja kapellimestari, joka opiskeli Moskovan Gnesin-instituutissa orkesterinjohtoa, harmonikansoittoa ja pedagogiikkaa sekä Moskovan konservatoriossa sävellystä. Kyllösen tuotantoon kuuluu oopperoita, mm. Maritza Núñezin librettoihin sävelletyt Kuninkaiden kirja Op. 30 (1997) ja monologiooppera Tango solo Op. 81 (2010). Kyllönen on säveltänyt myös lukuisia orkesteriteoksia, joihin lukeutuvat mm. sinfoninen runoelma Lichtenthal (1998), Harmonikkakonsertto (2001), Trumpettikonsertto 'Cadiz 2012' (2012), Concerto grosso (2002), Amor Vivus baritonille ja orkesterille (2007), Missa festiva kuorolle ja orkesterille (2008) ja Awakening jousiorkesterille (1991). Tuotantoon kuuluu myös kamarimusiikkia ja vokaaliteoksia, mm. suositut kuorokappaleet "Ciclo para coro mixto" Op. 5 (1985) sekakuorolle ja "Three Alleluja Song"s Op. 26 a-c (1990) diskanttikuorolle. Kyllönen oli musiikinteorian, sävellyksen ja kamarimusiikin opettaja Sibelius-Akatemiassa vuosina 1986-2003. Säveltämisen ohella hän on aktiivinen harmonikkataiteilija, kapellimestari ja kuoronjohtaja. Kyllösen musiikkia ovat levyttäneet Finlandia Records, Ondine sekä Alba Records. Kyllöselle myönnettiin vuonna 2019 taiteilijaeläke. Kyllösen tytär on oopperalaulaja Aurora Marthens, jolle hän on säveltänyt oopperan Ilona irti (2022). == Oopperoita == * Kuninkaiden kirja, 1997 * Tango solo, 2010 * Ilona irti, 2022 ==Lähteet== * Timo-Juhani Kyllönen web site * Kyllönen's music covers the entire emotional gamut (Highlights-article 1/2011) ===Viitteet=== ==Aiheesta muualla== * Kustantaja Fennica Gehrmanin Kyllönen-sivu Luokka:Suomalaiset kapellimestarit Luokka:Suomalaiset säveltäjät Luokka:Vuonna 1955 syntyneet Luokka:Elävät henkilöt